Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 73

2. Legalább hét hónappal a kongresszus megnyitása előtt a Nemzetközi Iroda vezérigazgatója jegyzéket intéz a tagországok kormányaihoz, amelyben felhívja figyelmüket a vezérigazgatói és az első vezérigazgató-helyettesi állásra szóló esetleges pályázatok benyújtására, s egyidejűleg jelzi, hogy a hivatalban lévő vezérigazgató vagy az első vezérigazgató-helyettes bejelentette-e eredeti mandátuma esetleges megújítására vonatkozó kívánságát. Az életrajzzal ellátott pályázatoknak a kongresszus megnyitása előtt legalább két hónappal be kell érkezniük a Nemzetközi Irodához. A pályázóknak azon tagországok állampolgárainak kell lenniük, amelyek a pályázatokat benyújtják. A Nemzetközi Iroda elkészíti a kongresszus részére a szükséges okiratokat. A vezérigazgatónak és a vezérigazgató első helyettesének megválasztása titkos szavazással történik: először a vezérigazgató megválasztására kerül sor.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes